ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660004312

ขอให้แก้ไขปัญหาการจำหน่ายสินค้ากีดขวางช่องการจราจร บริเวณภายในซอยสุขุมวิท 48 แขวงพระโขนง เขตคลองเตย กรุงเทพมหานคร จุดสังเกตเข้าซอยมาจะพบร้านสะดวกซื้อเซเว่นอีเลฟเว่น จะเริ่มพบการจำหน่ายสินค้าถัดจากร้านสะดวกซื้อฯ  เนื่องจากผู้ร้องจะขับรถยนต์ใช้เส้นทางสัญจรเดินทางไป-กลับ เพื่อทำงานทุกวัน แจ้งว่าภายในซอยสุขุมวิท 48 มีความแคบ การสัญจรไม่สะดวกอยู่แล้ว แต่ปัจจุบันประสบปัญหามีผู้จำหน่ายสินค้านำรถเข็นมาตั้งร้านจำหน่ายตลอดซอย  บางร้านมีการตั้งริมกำแพงอาคารชุด  ตั้งแต่ช่วงเช้าเวลาประมาณ 06.00 น. เป็นต้นไป และช่วงเย็นเดินทางกลับจากทำงานจะพบเป็นผู้จำหน่ายสินค้าประเภทอื่นมาจำหน่ายต่อจากผู้จำหน่ายตอนเช้า ทำให้ไม่ได้รับความสะดวกในการสัญจร เคยมีรถเกี่ยวร่มของผู้จำหน่าย รถขูดกำแพงอาคารชุด และในซอยมีรถจักรยานยนต์สัญจรจำนวนมาก ซึ่งมักเกิดอุบัติเหตุเฉี่ยวชนบ่อยครั้ง ประสบปัญหามาประมาณ 10 ปี เบื้องต้นเคยแจ้งเรื่องไปยัง www.facebook.com ของอดีตผู้ว่าราชการกรุงเทพมหานคร นายอัศวิน ขวัญเมือง ซึ่งเคยมีเจ้าหน้าที่ลงพื้นที่ตรวจสอบแล้ว แต่หลังจากเจ้าหน้าที่ลงพื้นที่ ผู้จำหน่ายก็กลับมาจำหน่ายในลักษณะเช่นเดิม และรับทราบจากผู้จำหน่ายสินค้าแจ้งว่าสามารถจำหน่ายได้ เพราะมีการเก็บค่าที่ 500 บาท (ห้าร้อยบาทถ้วน) และอนุญาตให้จำหน่ายสินค้าได้

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata